IZVORI PORIJEKLA ZAHTJEVA

Naziv projekta: Informacijski sustav za upravljanje tehničkim muzejom  
Voditelj projekta: Teo Talić

**1. Zapisnik s Intervjua**

Svrha: Prikupljanje uvida i potreba krajnjih korisnika u tehničkom muzeju.  
Datum intervjua: 17. svibnja 2025.  
Lokacija: Tehnički muzej Mostar  
Sudionici:  
- Ivana Kovačević, kustosica muzeja  
- Marko Jurić, voditelj edukacijskih programa  
- Teo Talić, voditelj projekta

**1.1. Zapisnik s intervjua – kustosica**

Pitanje: Kako trenutno vodite evidenciju eksponata i izložbi?  
Odgovor: Sve vodimo u Excel tabelama i fizičkim mapama. Teško je brzo pronaći informacije o eksponatima, posebno kad imamo više istih izložaka.  
Implicirani zahtjevi: Centralizirana baza podataka eksponata, pretraga po kategorijama, slikama, tehničkim podacima.

Pitanje: Što bi vam najviše pomoglo u svakodnevnom radu?  
Odgovor: Bilo bi super imati mogućnost filtriranja po izložbama, povezivanje eksponata s dokumentacijom i unos tehničkih specifikacija.  
Implicirani zahtjevi: Modul za izložbe i povezivanje eksponata s relevantnim podacima i statusima.

Pitanje: Imate li problema s evidencijom gdje se fizički nalaze eksponati?  
Odgovor: Da, posebno kad eksponati mijenjaju mjesto, teško je to pratiti bez grešaka.  
Implicirani zahtjevi: Evidencija lokacije eksponata s mogućnošću praćenja premještaja.

Pitanje: Koliko je važna mogućnost pretraživanja po tehničkim karakteristikama?  
Odgovor: Veoma važna – često trebamo brzo filtrirati eksponate po razdoblju, tvorcu ili vrsti tehnologije.  
Implicirani zahtjevi: Napredna pretraga s više kriterija.

**1.2. Zapisnik s intervjua – voditelj edukacija**

Pitanje: Kako planirate i bilježite edukativne aktivnosti?  
Odgovor: Imamo posebnu bilježnicu i Google Calendar. Problem je što nemamo centralno mjesto za praćenje grupa, broja prijavljenih, sadržaja radionica.  
Implicirani zahtjevi: Modul za upravljanje edukacijama i školskim grupama, praćenje kapaciteta i evaluacije aktivnosti.

Pitanje: Što biste voljeli vidjeti u novom sustavu?  
Odgovor: Digitalne prijave škola, automatsko slanje potvrda i izvještaji o broju sudionika.  
Implicirani zahtjevi: Web sučelje za prijave, automatski e-mail odgovori, statistički moduli.

Pitanje: Koliko je važno imati uvid u prethodno održane radionice i njihovu uspješnost?  
Odgovor: To bi nam jako koristilo, jer sada nemamo pregled koje radionice su bile uspješne ni koliko ih je bilo.  
Implicirani zahtjevi: Modul za evaluaciju i arhivu prethodnih radionica.

Pitanje: Postoji li potreba za unaprijed definiranim edukativnim šablonima?  
Odgovor: Da, to bi ubrzalo pripremu aktivnosti jer bi se često koristile iste strukture.  
Implicirani zahtjevi: Sustav predložaka za brzu izradu edukativnih sadržaja.

**2. Reprezentativni dokument**

Naziv dokumenta: Tjedni raspored izložbi i radionica (papirni uzorak)  
Opis: Tipični papirni dokument koji koristi kustoski tim za praćenje rasporeda izložbi i edukacija. Dokument prikazuje preklapanja termina, ručno dodane napomene i nedostatak sistematizacije.

|  |  |  |  |  |
| --- | --- | --- | --- | --- |
| Datum | Aktivnost | Lokacija | Odgovorna osoba | Napomene |
| 20.5.2025. | Radionica: robotika | Dvorana A | M. Jurić | prijavljeno 3 škole |
| 20.5.2025. | Izložba: parni strojevi | Hala 1 | I. Kovačević | potreban audio vodič |
| 21.5.2025. | Edukacija: Arduino | Dvorana A | M. Jurić | nedovoljno opreme |
| 22.5.2025. | Posjet: gimnazija Mostar | Cijeli muzej | I. Kovačević | ručno brojanje učenika |

Analiza reprezentativnog dokumenta i zaključci:  
Identificirani problemi: Česti termini se preklapaju, ne postoji upozorenje na sukobe. Informacije nisu dostupne na jednom mjestu. Teško je pratiti broj i vrstu aktivnosti u tjednu.  
  
Nedostaci: Nepregledan ručni unos, nemogućnost automatizacije, otežano planiranje i izvještavanje. Nema informacija o posjećenosti ili tematskoj povezanosti aktivnosti.  
  
Potreba za sustavom: Jasno je da je potreban sustav koji centralizira upravljanje rasporedima, omogućuje brzu pretragu, izradu izvještaja i integraciju sa statistikom posjeta.

**3. Surogat – URL i Kopija Zaslona**

Svrha: Pregled sličnih sustava kako bi se identificirale korisne funkcionalnosti za planiranje i razvoj vlastitog sustava.

**3.1. Surogat 1: CatalogIt**

URL: <https://www.capterra.com/p/189993/CatalogIt/>

Opis: Intuitivan, mobilno-pristupačan softver za muzeje i kulturne institucije koji nudi brzu klasifikaciju i mogućnost online objave.

Funkcionalnosti: Collection Management, Public Portal, Mobile App, Inventory Control, Online Publishing.



Identificirani zahtjevi i inspiracija za nas sustav: Pruža mogućnost da eksponati budu odmah vidljivi online bez posebnog web razvoja.

**Zaključak**

Izvori porijekla zahtjeva jasno pokazuju stvarne potrebe tehničkog muzeja:  
- digitalizaciju i centralizaciju podataka  
- vođenje izložbi, edukacija i posjetitelja  
- bolju komunikaciju s korisnicima  
- i inspiraciju iz postojećih profesionalnih rješenja